Α4-0089/95

Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις διασυνοριακές μεταφορές πίστωσης (COM(94)0436 - C4-0229/94 - 94/0242(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση οδηγίας του Ευρωπαϊκού Κοινοβουλίου και του Συμβουλίου περί των διασυνοριακών μεταφορών πίστωσης

>Κείμενο μετά την ψηφοφορία στο ΕΚ>

Πρόταση οδηγίας του Ευρωπαϊκού Κοινοβουλίου και του Συμβουλίου περί των μεταφορών πίστωσης στην ΕΕ

(Σύμφωνα με την τροπολογία αυτή οι λέξεις του τίτλου "διασυνοριακές μεταφορές πίστωσης» θα πρέπει να αντικατασταθούν σε όλη την υπόλοιπη οδηγία από τις λέξεις "μεταφορές πίστωσης στην ΕΕ")

(Τροπολογία 2)

Τρίτη αιτιολογική σκέψη

>Αρχικό κείμενο>

ότι στόχος της παρούσας οδηγίας είναι να δώσει συνέχεια στην πρόοδο προς την απευλευθέρωση της κίνησης κεφαλαίων που έχει επιτευχθεί κατά το πρώτο στάδιο της Οικονομικής και Νομισματικής Ένωσης[semigr ] ότι η παρούσα οδηγία λαμβάνει υπόψη το στόχο της διευκόλυνσης της χρήσης του Ecu όπως ορίζεται στη Συνθήκη[semigr ] ότι η παρούσα οδηγία εκλαμβάνεται ως ένα βήμα προς την προοδευτική υλοποίηση της Οικονομικής και Νομισματικής Ένωσης[semigr ] ότι οι διατάξεις της παρούσας οδηγίας εφαρμόζονται στις μεταφορές πίστωσης που πραγματοποιούνται σε οιοδήποτε νόμισμα, συμπεριλαμβανομένου του Ecu[semigr ]

>Κείμενο μετά την ψηφοφορία στο ΕΚ>

ότι στόχος της παρούσας οδηγίας είναι να δώσει συνέχεια στην πρόοδο προς την απευλευθέρωση της κίνησης κεφαλαίων που έχει επιτευχθεί κατά το πρώτο και το δεύτερο στάδιο της Οικονομικής και Νομισματικής Ένωσης[semigr ] ότι η παρούσα οδηγία λαμβάνει υπόψη το στόχο της διευκόλυνσης της χρήσης του Ecu (διαγράφονται 4 λέξεις)[semigr ] ότι η παρούσα οδηγία εκλαμβάνεται ως ένα βήμα προς την προοδευτική υλοποίηση της Οικονομικής και Νομισματικής Ένωσης[semigr ] ότι οι διατάξεις της παρούσας οδηγίας εφαρμόζονται στις μεταφορές πίστωσης που πραγματοποιούνται στα νομίσματα των κρατών μελών και στο Ecu[semigr ]

(Τροπολογία 3)

Δέκατη αιτιολογική σκέψη

>Αρχικό κείμενο>

ότι η παρούσα οδηγία πρέπει να εφαρμόζεται στις μεταφορές πίστωσης για οιοδήποτε ποσό[semigr ] ότι τα ιδρύματα πρέπει να έχουν υποχρέωση να επιστρέφουν τα ενεχόμενα ποσά σε περίπτωση μη εκτέλεσης της μεταφοράς[semigr ] ότι η υποχρέωση επιστροφής επιβάλλει στα ιδρύματα την υποχρέωση σύστασης εγγύησης η οποία, εάν δεν είχε δοθεί δυνατότητα αποκλεισμού των πληρωμών μεγάλων ποσών, μπορεί να έχει επιπτώσεις επί των απαιτήσεων φερεγγυότητας[semigr ] ότι η δυνατότητα παρέκκλισης (που ασκείται από τα κράτη μέλη ή, εφόσον ενδείκνυται, από τα ιδρύματα) από την υποχρέωση αυτή πρέπει να προβλέπεται μόνο σε περίπτωση πληρωμής μεγάλων ποσών που υπερβαίνουν τα 10.000 Ecu[semigr ] ότι το εν λόγω κατώτατο όριο δεν πρέπει να εφαρμόζεται στις λοιπές διατάξεις της παρούσας οδηγίας[semigr ]

>Κείμενο μετά την ψηφοφορία στο ΕΚ>

ότι η παρούσα οδηγία πρέπει να εφαρμόζεται στις μεταφορές πίστωσης ύψους έως 50.000 Ecu[semigr ] ότι τα ιδρύματα πρέπει να έχουν υποχρέωση να επιστρέφουν τα ενεχόμενα ποσά σε περίπτωση μη εκτέλεσης της μεταφοράς[semigr ]

(Τροπολογία 4)

Aιτιολογική σκέψη 10α (νέα)

>Κείμενο μετά την ψηφοφορία στο ΕΚ>

ότι θα πρέπει να καθιερωθεί μια ανεξάρτητη διαδικασία καταγγελιών και αποκατάστασης στους τομείς που καλύπτονται από την παρούσα οδηγία με στόχο την μεγαλύτερη προστασία των καταναλωτών[semigr ] ότι οι διαδικασίες αυτές πρέπει να καθιερωθούν σε επίπεδο κρατών μελών και με το ελάχιστο κόστος, χάρη στη χρησιμοποίηση ήδη υπαρχουσών διαδικασιών[semigr ]

(Τροπολογία 5)

Άρθρο 1, παράγραφος 2

>Αρχικό κείμενο>

2. Η παρούσα οδηγία εφαρμόζεται στις μεταφορές πίστωσης σε οποιοδήποτε νόμισμα, συμπεριλαμβανομένου του Ecu και για οποιοδήποτε ποσό, εκτός από τις περιπτώσεις στις οποίες γίνεται χρήση της παρέκκλισης που προβλέπεται στο άρθρο 7, παρ. 3.

>Κείμενο μετά την ψηφοφορία στο ΕΚ>

2. Η παρούσα οδηγία εφαρμόζεται στις μεταφορές πίστωσης στα νομίσματα των κρατών μελών και του Ecu έως ποσό ύψους 50.000 Ecu.

(Τροπολογία 6)

Άρθρο 2, σημείο ιβ)

>Αρχικό κείμενο>

ιβ) «ανωτέρα βία», η έννοια που προσδιορίζεται στο άρθρο 4, παρ. 6, δεύτερο εδάφιο, υπό (ii) της οδηγίας 90/314/ΕΟΚ του Συμβουλίου εκτός της περίπτωσης αφερεγγυότητας ενδιάμεσου ιδρύματος[semigr ]

>Κείμενο μετά την ψηφοφορία στο ΕΚ>

ιβ) «ανωτέρα βία», η έννοια που προσδιορίζεται από ασυνήθεις και απρόβλεπτες καταστάσεις πέραν του ελέγχου του συμβαλλόμενου μέρους, οι συνέπειες των οποίων δεν θα μπορούσαν να είχαν αποφευχθεί ακόμα και αν είχε ληφθεί απόλυτη μέριμνα (άρθρο 4, παρ. 6, δεύτερο εδάφιο, υπό (ii) της οδηγίας 90/314/ΕΟΚ του Συμβουλίου[semigr ]

(Τροπολογία 7)

Άρθρο 2, σημείο ιγ)

>Αρχικό κείμενο>

ιγ) «τόκος», το διατραπεζικό επιτόκιο δανεισμού, συν δύο εκατοστιαίες μονάδες που εφαρμόζεται στη σχετική αγορά για καταθέσεις στο νόμισμα στο οποίο πραγματοποιείται κάθε δεδομένη πληρωμή, υπολογιζόμενο για την περίοδο της καθυστέρησης[semigr ]

>Κείμενο μετά την ψηφοφορία στο ΕΚ>

ιγ) «τόκος», το επιτόκιο που το ίδρυμα θα εφαρμόσει στο λογαριασμό του πελάτη του, για τη σχετική περίοδο, εάν ο λογαριασμός του πελάτη ήταν τότε ακάλυπτος[semigr ]

(Τροπολογία 8)

Άρθρο 2, σημείο ιστ)

>Αρχικό κείμενο>

ιστ) «ολοκλήρωση», η αποδοχή της μεταφοράς πίστωσης από το ίδρυμα του δικαιούχου[semigr ]

>Κείμενο μετά την ψηφοφορία στο ΕΚ>

ιστ) «ολοκλήρωση», η παραλαβή της μεταφοράς πίστωσης από το ίδρυμα του δικαιούχου[semigr ]

(Τροπολογία 9)

Άρθρο 2, σημείο ιζ)

>Αρχικό κείμενο>

ιζ) «ενδιάμεσο ίδρυμα», ίδρυμα που δεν είναι ούτε εκείνο του εντολέα ούτε εκείνο του δικαιούχου[semigr ]

>Κείμενο μετά την ψηφοφορία στο ΕΚ>

ιζ) «ενδιάμεσο ίδρυμα», ίδρυμα που δεν είναι ούτε εκείνο του εντολέα ούτε εκείνο του δικαιούχου, και το οποίο συμμετέχει στην εκτέλεση μεταφοράς πίστωσης στην ΕΕ.

(Τροπολογία 10)

Άρθρο 3

>Αρχικό κείμενο>

Το ίδρυμα παρέχει εγγράφως στους πελάτες του σαφείς πληροφορίες σχετικά με τις υπηρεσίες που προσφέρει για την πραγματοποίηση ή τη λήψη μεταφορών πίστωσης. Οι πληροφορίες αυτές περιλαμβάνουν τουλάχιστον:

>Κείμενο μετά την ψηφοφορία στο ΕΚ>

Το ίδρυμα παρέχει εγγράφως στους πελάτες του σαφείς πληροφορίες ενδεχομένως και δια της ηλεκτρονικής οδού σχετικά με τις υπηρεσίες που προσφέρει για την πραγματοποίηση ή τη λήψη μεταφορών πίστωσης. Οι πληροφορίες αυτές περιλαμβάνουν τουλάχιστον:

>Αρχικό κείμενο>

- ένδειξη του χρόνου που απαιτείται για να πιστωθεί το ποσό στο λογαριασμό της τράπεζας του δικαιούχου ή στο δικαιούχο, ανάλογα με την περίπτωση[semigr ]

>Κείμενο μετά την ψηφοφορία στο ΕΚ>

- το χρόνο που απαιτείται για να πιστωθεί το ποσό στο λογαριασμό της τράπεζας του δικαιούχου ή στο δικαιούχο, ανάλογα με την περίπτωση[semigr ]

>Αρχικό κείμενο>

- τη βάση υπολογισμού όλων των προμηθειών και εξόδων που πρέπει να καταβάλει ο δικαιούχος στο ίδρυμα[semigr ]

>Κείμενο μετά την ψηφοφορία στο ΕΚ>

- όλες τις προμήθειες και τα έξοδα για τη μεταφορά πίστωσης που πρέπει να καταβάλει ο δικαιούχος στο ίδρυμα, συμπεριλαμβανομένων ενδεχόμενων φόρων που επιβάλλονται και της βάσης υπολογισμού των συναλλαγματικών ισοτιμιών[semigr ]

>Αρχικό κείμενο>

- την τοκοφόρο ημερομηνία που εφαρμόζεται[semigr ]

>Κείμενο μετά την ψηφοφορία στο ΕΚ>

- την τοκοφόρο ημερομηνία που εφαρμόζεται[semigr ]

>Αρχικό κείμενο>

- αναφορά των διαθέσιμων επανορθωτικών διαδικασιών και τον τρόπο με τον οποίο ο πελάτης μπορεί να προσφύγει σε αυτές[semigr ]

>Κείμενο μετά την ψηφοφορία στο ΕΚ>

- αναφορά των διαθέσιμων επανορθωτικών διαδικασιών και διαδικασιών καταγγελίας και τον τρόπο με τον οποίο ο πελάτης μπορεί να προσφύγει σε αυτές[semigr ]

>Κείμενο μετά την ψηφοφορία στο ΕΚ>

Οι πληροφορίες αυτές πρέπει να παρέχονται κατευθείαν στον πελάτη και σε τυποποιημένη μορφή, προκειμένου να διευκολύνεται η σύγκριση του κόστους.

(Τροπολογία 11)

Άρθρο 4, εισαγωγική φράση, πρώτη και δεύτερη παύλα

>Αρχικό κείμενο>

Το ίδρυμα παρέχει εγγράφως στους πελάτες του σαφείς πληροφορίες μετά την πραγματοποίηση ή τη λήψη μεταφοράς πίστωσης. Οι πληροφορίες αυτές περιλαμβάνουν τουλάχιστον:

>Κείμενο μετά την ψηφοφορία στο ΕΚ>

Το ίδρυμα παρέχει εγγράφως στους πελάτες του σαφείς πληροφορίες, ακόμη και με ηλεκτρονικά μέσα, όπου χρειαστεί, μετά την πραγματοποίηση ή τη λήψη μεταφοράς πίστωσης. Οι πληροφορίες αυτές περιλαμβάνουν τουλάχιστον:

>Αρχικό κείμενο>

- στοιχεία αναφοράς που επιτρέπουν στον πελάτη να αναγνωρίσει την πληρωμή[semigr ]

>Κείμενο μετά την ψηφοφορία στο ΕΚ>

- στοιχεία αναφοράς που επιτρέπουν στον πελάτη να αναγνωρίσει την πληρωμή[semigr ]

>Αρχικό κείμενο>

- το ποσό των εξόδων που πρέπει να καταβάλει ο πελάτης. Αν ο εντολέας έχει εγκρίνει παρακράτηση από το ενταλθέν ποσό της μεταφοράς πίστωσης, το γεγονός αυτό καθώς και το αρχικό ποσό της μεταφοράς πίστωσης δηλώνονται στο δικαιούχο από την τράπεζά του[semigr ]

>Κείμενο μετά την ψηφοφορία στο ΕΚ>

- το κόστος που πρέπει να καταβάλει ο πελάτης. Αν ο εντολέας έχει εγκρίνει παρακράτηση από το ενταλθέν ποσό της μεταφοράς πίστωσης, το γεγονός αυτό καθώς και το αρχικό ποσό της μεταφοράς πίστωσης δηλώνονται στο δικαιούχο από την τράπεζά του[semigr ]

(Τροπολογία 12)

Άρθρο 5, παράγραφος 1, εισαγωγική πρόταση

>Αρχικό κείμενο>

1. Κάθε ίδρυμα που έχει αποδεχθεί εντολή πληρωμής εκτελεί τη σχετική μεταφορά πίστωσης εντός της προθεσμίας που έχει συμφωνηθεί με τον πελάτη (ή το ίδρυμα που έδωσε την εντολή πληρωμής). Εάν δεν υπάρχει ειδική συμφωνία ως προς την προθεσμία, το ίδρυμα ενεργεί εγκαίρως ώστε να τηρούνται οι σαφείς προθεσμίες που έχουν γνωστοποιηθεί. Σε περίπτωση που δεν υπάρχει ειδική συμφωνία ούτε έχει γνωστοποιηθεί ένδειξη του απαιτούμενου χρόνου διεκπεραίωσης, ισχύουν τα εξής:

>Κείμενο μετά την ψηφοφορία στο ΕΚ>

1. Κάθε ίδρυμα που έχει αποδεχθεί εντολή πληρωμής εκτελεί τη σχετική μεταφορά πίστωσης το συντομότερο δυνατό ή εντός της προθεσμίας που έχει συμφωνηθεί με τον πελάτη (ή το ίδρυμα που έδωσε την εντολή πληρωμής). Εάν δεν υπάρχει ειδική συμφωνία, ισχύουν τα εξής:

(Τροπολογία 13)

Άρθρο 5, παράγραφος 2

>Αρχικό κείμενο>

2. Το ίδρυμα του εντολέα αποζημιώνει τον εντολέα με την καταβολή τόκου επί του ποσού της μεταφοράς πίστωσης εάν αυτή ολοκληρωθεί με καθυστέρηση, αλλά δεν ευθύνεται δυνάμει της παρούσας οδηγίας, για ζημίες που ενδέχεται να προκύψουν εμμέσως. Δεν καταβάλλεται αποζημίωση στην περίπτωση που η τράπεζα του εντολέα μπορεί να αποδείξει ότι η καθυστέρηση οφειλόταν στον εντολέα.

>Κείμενο μετά την ψηφοφορία στο ΕΚ>

2. Το ίδρυμα του εντολέα αποζημιώνει τον εντολέα με την καταβολή τόκου επί του ποσού της μεταφοράς πίστωσης εάν αυτή ολοκληρωθεί με καθυστέρηση, αλλά δεν ευθύνεται δυνάμει της παρούσας οδηγίας, για ζημίες που ενδέχεται να προκύψουν εμμέσως. Εάν το ίδρυμα του εντολέα δεν είναι υπεύθυνο για την καθυστέρηση, μπορεί να αξιώσει από το ίδρυμα που προκάλεσε την καθυστέρηση να του καταβάλει τα αντίστοιχα έξοδα με τους ανάλογους τόκους. Δεν καταβάλλεται αποζημίωση στην περίπτωση που η τράπεζα του εντολέα μπορεί να αποδείξει ότι η καθυστέρηση οφειλόταν στον εντολέα.

(Τροπολογία 14)

Άρθρο 5, παράγραφος 3

>Αρχικό κείμενο>

3. Εκτός από την υποχρέωση εκτέλεσης της μεταφοράς που αναφέρεται στην παράγραφο 1, το ίδρυμα του δικαιούχου αποζημιώνει το δικαιούχο με την καταβολή τόκων επί του ποσού της μεταφοράς πίστωσης εάν αυτό τεθεί στη διάθεσή του με καθυστέρηση.

>Κείμενο μετά την ψηφοφορία στο ΕΚ>

3. Εκτός από την υποχρέωση εκτέλεσης της μεταφοράς που αναφέρεται στην παράγραφο 1, το ίδρυμα του δικαιούχου αποζημιώνει το δικαιούχο με την καταβολή τόκων επί του ποσού της μεταφοράς πίστωσης εάν αυτό τεθεί στη διάθεσή του με καθυστέρηση, και εάν η καθυστέρηση αυτή καταλογίζεται στο ίδρυμα του δικαιούχου.

(Τροπολογία 15)

Άρθρο 6, παράγραφος 1

>Αρχικό κείμενο>

1. Το ίδρυμα του εντολέα, κάθε ενδιάμεσο ίδρυμα και το ίδρυμα του δικαιούχου, από τη στιγμή που αποδέχονται την εντολή πληρωμής, οφείλουν να εκτελούν τη μεταφορά πίστωσης για ολόκληρο το ενταλθέν ποσό, εκτός εάν έχουν εξουσιοδοτηθεί να προβούν σε παρακράτηση εξόδων από το ποσό αυτό. Με την επιφύλαξη της υποχρέωσης μη παρακράτησης εξόδων, το ίδρυμα του δικαιούχου μπορεί, στις δέουσες περιπτώσεις, να επιβαρύνει το δικαιούχο με συμπληρωματικά έξοδα για τη διαχείριση του λογαριασμού του. Ωστόσο, αυτά τα συμπληρωματικά έξοδα διαχείρισης δεν υπερβαίνουν εκείνα που εφαρμόζονται για εγχώρια μεταφορά πίστωσης.

>Κείμενο μετά την ψηφοφορία στο ΕΚ>

1. Το ίδρυμα του εντολέα, κάθε ενδιάμεσο ίδρυμα και το ίδρυμα του δικαιούχου, από τη στιγμή που αποδέχονται την εντολή πληρωμής, οφείλουν να εκτελούν τη μεταφορά πίστωσης για ολόκληρο το ενταλθέν ποσό, εκτός εάν έχουν εξουσιοδοτηθεί από τον εντολέα να προβούν σε παρακράτηση εξόδων από το ποσό αυτό. Με την επιφύλαξη της υποχρέωσης μη παρακράτησης εξόδων, το ίδρυμα του δικαιούχου μπορεί, στις δέουσες περιπτώσεις, να επιβαρύνει το δικαιούχο με συμπληρωματικά έξοδα για τη διαχείριση του λογαριασμού του. Ωστόσο, αυτά τα συμπληρωματικά έξοδα διαχείρισης δεν υπερβαίνουν εκείνα που εφαρμόζονται για εγχώρια μεταφορά πίστωσης.

(Τροπολογία 16)

Άρθρο 6, παράγραφος 2

>Αρχικό κείμενο>

Σε περίπτωση μη εκπλήρωσης από άλλο ίδρυμα εκτός από εκείνο του δικαιούχου της προβλεπόμενης στην παράγραφο 1 υποχρέωσης εκτέλεσης μεταφοράς πίστωσης σύμφωνα με την εντολή πληρωμής, και με την επιφύλαξη κάθε άλλης απαίτησης που ενδέχεται να εγερθεί, το ίδρυμα του εντολέα υποχρεούται να πιστώσει, με δική του δαπάνη, τον εντολέα με κάθε ποσό το οποίο έχει παρακρατηθεί αδικαιολόγητα από οιοδήποτε ίδρυμα. Εναλλακτικά, και εφόσον το ζητήσει ο εντολέας, μεταφέρει τα ποσά αυτά σε πίστωση του δικαιούχου, χωρίς καμία παρακράτηση και με δική του δαπάνη. Κάθε ενδιάμεσο ίδρυμα που προβαίνει σε παρακράτηση κατά παράβαση της υποχρέωσης που προβλέπεται στην παράγραφο 1 υποχρεούται να πιστώσει με το παρακρατηθέν ποσό το ίδρυμα του εντολέα. Εναλλακτικά, και εφόσον το απαιτήσει το ίδρυμα του εντολέα, μεταφέρει το ποσό αυτό, χωρίς παρακράτηση και με δική του δαπάνη, σε πίστωση δικαιούχου.

>Κείμενο μετά την ψηφοφορία στο ΕΚ>

Σε περίπτωση μη εκπλήρωσης από άλλο ίδρυμα εκτός από εκείνο του δικαιούχου της προβλεπόμενης στην παράγραφο 1 υποχρέωσης εκτέλεσης μεταφοράς πίστωσης σύμφωνα με την εντολή πληρωμής, και με την επιφύλαξη κάθε άλλης απαίτησης που ενδέχεται να εγερθεί, το ίδρυμα του εντολέα υποχρεούται να πιστώσει, με δική του δαπάνη, τον δικαιούχο με κάθε ποσό το οποίο έχει παρακρατηθεί αδικαιολόγητα από οιοδήποτε ίδρυμα. Εναλλακτικά, και εφόσον το ζητήσει ο εντολέας, μεταφέρει τα ποσά αυτά σε πίστωση του χωρίς καμία παρακράτηση και με δική του δαπάνη. Κάθε ενδιάμεσο ίδρυμα που προβαίνει σε παρακράτηση κατά παράβαση της υποχρέωσης που προβλέπεται στην παράγραφο 1 υποχρεούται να πιστώσει με το παρακρατηθέν ποσό το ίδρυμα του δικαιούχου. Εναλλακτικά, και εφόσον το απαιτήσει το ίδρυμα του εντολέα, μεταφέρει το ποσό αυτό, χωρίς παρακράτηση και με δική του δαπάνη, σε πίστωση εντολέα.

(Τροπολογία 18)

Άρθρο 7, παράγραφος 1

>Αρχικό κείμενο>

Εάν, μετά την αποδοχή εντολής πληρωμής από το ίδρυμα του εντολέα, η σχετική μεταφορά πίστωσης δεν ολοκληρωθεί για οιονδήποτε λόγο, και με την επιφύλαξη κάθε άλλης απαίτησης που ενδέχεται να εγερθεί, ο εντολέας έχει δικαίωμα να ζητήσει την πίστωση του λογαριασμού του με ολόκληρο το ενταλθέν ποσό της μεταφοράς πίστωσης, προσαυξημένο με τους σχετικούς τόκους και με το ποσό των εξόδων της μη εκτελεσθείσας μεταφοράς. Η σχετική αίτηση υποβάλλεται τουλάχιστον 20 εργάσιμες ημέρες μετά την ημερομηνία κατά την οποία πρέπει να έχει ολοκληρωθεί η μεταφορά πίστωσης. Κάθε ενδιάμεσο ίδρυμα που έχει αποδεχθεί την εντολή πληρωμής υποχρεούται να επιστρέψει με δική του δαπάνη το ποσό της μεταφοράς πίστωσης στο ίδρυμα που την έχει διατάξει.

>Κείμενο μετά την ψηφοφορία στο ΕΚ>

Εάν, μετά την αποδοχή εντολής πληρωμής από το ίδρυμα του εντολέα, η σχετική μεταφορά πίστωσης, και με την επιφύλαξη κάθε άλλης απαίτησης που ενδέχεται να εγερθεί,ο εντολέας έχει δικαίωμα να αξιώσει την πίστωση του λογαριασμού του με ολόκληρο το ενταλθέν ποσό της μεταφοράς πίστωσης, έως 50.000 Ecu, προσαυξημένο με τους σχετικούς τόκους και με το ποσό των εξόδων της μη εκτελεσθείσας μεταφοράς, 15 εργάσιμες ημέρες μετά από την αξίωση αυτή. Η αξίωση αυτή μπορεί να υποβληθεί πριν από τη λήξη του χρονοδιαγράμματος που ορίζεται στο άρθρο 5, παράγραφος 1. Κάθε ενδιάμεσο ίδρυμα που έχει αποδεχθεί την εντολή πληρωμής υποχρεούται να επιστρέψει με δική του δαπάνη το ποσό της μεταφοράς πίστωσης στο ίδρυμα που την έχει διατάξει.

(Τροπολογία 19)

Άρθρο 7, παράγραφος 2

>Αρχικό κείμενο>

Αν η μη ολοκλήρωση της μεταφοράς πίστωσης οφείλεται σε εσφαλμένες οδηγίες που έδωσε ο εντολέας στο ίδρυμά του, το ίδρυμα του εντολέα και τα άλλα ίδρύματα που μεσολαβούν καταβάλλουν κάθε δυνατή προσπάθεια για να πραγματοποιήσουν την προβλεπόμενη στην παράγραφο 1 επιστροφή των χρημάτων.

>Κείμενο μετά την ψηφοφορία στο ΕΚ>

Αν η μη ολοκλήρωση της μεταφοράς πίστωσης οφείλεται σε εσφαλμένες οδηγίες που έδωσε ο εντολέας στο ίδρυμά του, το ίδρυμα του εντολέα και τα άλλα ίδρύματα που μεσολαβούν καταβάλλουν κάθε δυνατή προσπάθεια για να πραγματοποιήσουν την προβλεπόμενη στην παράγραφο 1 επιστροφή των χρημάτων. Τα ιδρύματα δεν υποχρεούνται στην περίπτωση αυτή να επιστρέψουν τα σχετικά τέλη και τους σχετικούς τόκους.

(Τροπολογία 28)

Άρθρο 7, παράγραφος 3

>Αρχικό κείμενο>

3. Τα κράτη μέλη μπορούν να επιτρέψουν στα ιδρύματα να θεσπίσουν συμβατικές ρήτρες παρέκκλισης από την υποχρέωση επιστροφής χρημάτων, όπως προβλέπεται στην παράγραφο 1, στις ακόλουθες περιπτώσεις:

- όταν η μη εκτέλεση της μεταφοράς πίστωσης οφείλεται σε λόγους ανωτέρας βίας, ή

- για πληρωμές άνω των 10.000 Ecu.

>Κείμενο μετά την ψηφοφορία στο ΕΚ>

3. Η υποχρέωση επιστροφής χρημάτων, που προβλέπεται στην παράγραφο 1, δεν παρεμποδίζει τα κράτη μέλη και/ή ιδρύματα να προβλέπουν επιστροφή χρημάτων για μία μη ολοκληρωθείσα μεταφορά πίστωσης εντός της ΕΕ, όταν το σχετικό ποσό υπερβαίνει τα 50.000 Ecu.

(Τροπολογία 21)

Άρθρο 7, παράγραφος 3α (νέα)

>Κείμενο μετά την ψηφοφορία στο ΕΚ>

3α. Τα ιδρύματα δεν δεσμεύονται από τις διατάξεις της παρούσας οδηγίας στο μέγεθος που μπορούν να επικαλεστούν λόγους ανωτέρας βίας όσον αφορά τις εν λόγω διατάξεις.

(Τροπολογία 22)

Άρθρο 7β, (νέο)

>Κείμενο μετά την ψηφοφορία στο ΕΚ>

1. Κάθε ίδρυμα το οποίο εμπλέκεται σε μεταφορά πίστωσης στην ΕΕ, πρέπει να αποφασίζει χωρίς καθυστέρηση για παράπονα των πελατών του.

>Κείμενο μετά την ψηφοφορία στο ΕΚ>

2. Εάν ένα παράπονο δεν εξεταστεί ή δεν ληφθεί απόφαση μέσα σε διάστημα τεσσάρων εβδομάδων από την υποβολή του παραπόνου, ο παραπονούμενος μπορεί να απευθυνθεί σε έναν από του ανεξάρτητους και αρμόδιους οργανισμούς για την υποβολή παραπόνων που θα πρέπει να δημιουργήσουν προς το σκοπό αυτό τα κράτη μέλη.

>Κείμενο μετά την ψηφοφορία στο ΕΚ>

3. Ο κατάλογος με τις διευθύνσεις αυτών των υπηρεσιών πρέπει να είναι διαθέσιμος σε όλα τα ιδρύματα τα οποία πραγματοποιούν μεταφορές πιστώσεων στην ΕΕ.

Ψήφισμα νομοθετικού περιεχομένου που περιέχει τη γνώμη του Κοινοβουλίου για την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις διασυνοριακές μεταφορές πίστωσης (COM(94)0436 - C4-0229/94 - 94/0242(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο (CΟΜ(94)0436 - 94/0242(COD) (( ΕΕ C 360 της 17.12.1994, σ. 13)),

- έχοντας υπόψη τα άρθρα 189 Β, παράγραφος 2 και 100 Α της Συνθήκης ΕΚ, σύμφωνα με τα οποία η Επιτροπή υπέβαλε την πρόταση στο Κοινοβούλιο (C4-0229/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και της Επιτροπής Νομικών Θεμάτων και Δικαιωμάτων των Πολιτών (Α4-0089/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής μετά τη σχετική ψηφοφορία[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβουλιο να περιλάβει, στην κοινή θέση που θα εκδώσει σύμφωνα με το άρθρο 189 Β παράγραφος 2 της Συνθήκης ΕΚ, τις τροπολογίες του Σώματος[semigr ]

4. ζητεί να ενημερωθεί και να κινηθεί διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

5. υπενθυμίζει ότι η Επιτροπή οφείλει να παρουσιάσει στο Κοινοβούλιο οποιαδήποτε τροποποίηση προτίθεται να επιφέρει στην πρότασή της όπως τροποποιήθηκε από το Σώμα[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.